Mikael Damberg

Lars Mikael Damberg (født 1971) er en svensk politiker for Socialdemokraterna.

Han var nærings- og innovasjonsminister fra oktober 2014 til januar 2019 og deretter innenrikssminister i årene 2019–2021. Mellom 30. november 2021 og 18. oktober 2022 var han finansminister i regjeringen Andersson. 

Damberg har vært riksdagsmedlem i Sverige siden 2002. Han ble valgt inn i riksdagen for Stockholms läns valkrets.

Han var Socialdemokraternas gruppeleder i riksdagen 2012–2014, og var forbundsleder for Sveriges socialdemokratiska ungdomsförbund (SSU) i perioden 1999–2003.

 Oppvekst 
Mikael Damberg ble født 1971 i bydelen Bergshamra i Solna stad, Stockholms län.Holmqvist, Anette: En rappare tar över SSU, Aftonbladet, 1999-08-05 Hans foreldre er Socialdemokraternas tidligere partikasserer, generalkonsul Nils-Gösta Damberg, og Riita-Liisa Damberg, en gang i tiden riksdagskandidat fra Esbo og distriktsleder i det sosialdemokratiske ungdomsforbundet i Finland.

 Politisk karriere 
 SSU 
Mikael Damberg ble medlem av SSU på slutten av 1980-tallet, og var dets forbundsleder i perioden 1999 til 2003.Dunér, Teresia: SSU inte längre regeringens plantskola   , SVT.se, 2006-04-07 (uppdaterad 2006-06-19)

Før han ble valgt til forbundsleder, hadde Damberg vært politisk sakkyndig for statsråd Thage G. Peterson og for statsminister Göran Persson, samt prosjektansatt hos Socialdemokraterna.

Han ble valgt til leder for SSU ved forbundskongressen i Västerås 1999, med minste mulig margin og to stemmers overvekt (126 mot 124), og etterfulgte med dette Niklas Nordström som forbundets leder. Ved dette valget ble Damberg ansett for å være en representant for ungdomsforbundets høyrefløy, mens motkandidaten, Luciano Astudillo fra Skåne län, kom fra partiets venstrefløy.Jonsson, Gunnar: Han har regeringens öra, DN, 2002-12-30 Som nyvalgt forbundsleder sa Damberg seg villig til å jobbe for å forene det splittede SSU, noe som ble ansett som nødvendig etter skillet som hadde oppstått under Nordströms tid som leder i SSU. «Jeg skal besøke de distriktene som ikke stemte på meg. Det får ikke bli et skille mellom oss», sa Damberg i et intervju i 1999. Troen på at kun Damberg skulle kunne forene SSU var et gjennomgående tema blant de kandidatene som argumenterte for Dambergs kandidatur.Mikael Damberg ny SSU-ordförande, Aftonbladet/TT, 1999-08-04

Ved omvalget ved SSU-kongressen i Umeå i 2001, reiste delegatene fra forbundets venstrefløy seg og marsjerte ut i stille protest mot det de anså som høyrefløyens tvilsomme metoder for å endre maktfraksjonen innenfor forbundet.Nilsson, Torbjörn: Strid mellan två falanger bäddade för fusket i SSU, SvD, 2005-03-27 (senast ändrad 2007-10-12)

I løpet av sin periode som leder i SSU fikk Damberg igjennom en ekstra permisjonsmåned for fedre ved Socialdemokraternas årsmøte i 2000.

I 2003 ble Damberg etterfulgt som leder av SSU av Ardalan Shekarabi, også han tilhørende forbundets høyrefløy.Riksdagsman i SSU-skandalen, SvD, 2005-03-07 (senast ändrad 2007-10-12)

 Lokalpolitikk i Solna kommune 
Damberg har vært en aktiv lokalpolitiker i kommunen, og medlem av kommunens sekretariat.Solna kommunfullmäktiges handlingar   , Solna kommun, 2001-09-13

 Riksdagsmedlem 
Damberg har siden riksdagsvalget i Sverige 2002 vært riksdagsmedlem, innvalgt fra Stockholms läns valkrets.Mikael Damberg (s), Riksdagen Fra 2002 fram til februar 2012 har han sittet i utdanningskomiteen, og var komiteens nestleder fra 2010 til februar 2012, samt Socialdemokraternas talsperson i utenrikspolitiske spørsmål. Han har også siden 2010 vært medlem av krigsdelegasjonen. Han har også sittet i forsvarsskomiteen og i finanskomiteen, og er for tiden medlem av riksdagsledelsen og utenriksnemnden, samt vara for Nordisk råds svenske delegasjon.

 Andre engasjement 
Siden 2001 har Damberg vært leder for Fadimes minnefond, som ble opprettet for å støtte kampen mot hedersrelatert undertrykkelse.

 Fotnoter 

 Referanser 

Damberg er innvalgt som ordinært medlem i Sveriges riksdag for Stockholms läns valkrets. Valgkretsen går frem av riksdagens protokoll 2002/03:1 (§ 2), 2006/07:1 (§ 2), 2010/11:1 (§ 2), 2014/15:1 (§ 2), 2018/19:1 (§ 2) og 2022/23:1 (§ 2).


 Eksterne lenker 




 Socialdemokraterna.se - Mikael Damberg 

Kategori:Svenske ministre
Kategori:Svenske finansministre
Kategori:Svenske riksdagsmedlemmer 2002–2006
Kategori:Svenske riksdagsmedlemmer 2006–2010
Kategori:Svenske riksdagsmedlemmer 2010–2014
Kategori:Svenske riksdagsmedlemmer 2014–2018
Kategori:Svenske riksdagsmedlemmer 2018–2022
Kategori:Svenske riksdagsmedlemmer 2022–2026
Kategori:Svenske riksdagsmedlemmer fra Socialdemokraterna
Kategori:Alumni fra Stockholms universitet
Kategori:Personer fra Solna